section_heading: Opis dobra
paragraph_text: Stambeno-poslovna trokatnica nasuprot zgrade Hrvatskog narodnog kazališta Split, izgrađena je 1911. za poznatog splitskog obrtnika Josipa Jelasku, prema projektu prof. Jurja Botića. Iako skromnih secesijskih obilježja, ima istaknute urbanističke vrijednosti. Sa zgradom Kazališta na zapadu, samostanskim sklopom na sjeveru, te polurazrušenim bastionom Priuli na jugu, uobličuje Kazališni trg.